Midt- og Vestjyllands Politi er meget sparsomme med oplysninger, men overfor TV Midtvest bekræfter vagtchef Henrik Nielsen, at man efterforsker en voldtægtssag fra Thisted. Det var Ekstra Bladet, der som de første torsdag kunne fortælle om sagen hvor en 17-årig kvinde ifølge avisens oplysninger er blevet hevet ind i en kassevogn hvor op mod seks mørklødede mænd, skulle have forgrebet sig på kvinden som efterfølgende lykkedes med at flygte. Overgrebet skulle være fundet sted natten til 5. oktober, og politiet modtog efterfølgende anmeldelsen. Alt vagtchef Henrik Nielsen har at sige til TV Midtvest er: - Vi er i gang med efterforskningen og med undersøgelser af DNA-spor. Sagen minder på flere områder om en sag fra 10. oktober hvor en 18-årig kvinde blev forsøgt trukket ind i en rød personbil med tre personer. Kvinden satte sig til modværge og slap fysisk uskadt fra overfaldet.

Referat:
En 17-årig kvinde blev 5. oktober udsat for overgreb i Thisted, skriver Ekstra Bladet.